stanford-oval/wikipedia huggingface dataset:
จังหวัดนครพนม
การขนส่ง > การคมนาคมทางราง

นครพนมเคยอยู่ในแผ่นพัฒนาเส้นทางขนส่งทางรางตั้งแต่อดีตสมัยรัชกาลที่ 5 มาจนถึงโครงการใหม่ในปัจจุบันได้แก่
เส้นทางรถไฟอุบลราชธานี-นครพนม เริ่มต้นจากอำเภอวารินชำราบ จังหวัดอุบลราชธานี สิ้นสุดที่อำเภอเมืองนครพนม (โครงการในอดีต ไม่มีการก่อสร้าง)
เส้นทางรถไฟอุดรธานี-สกลนคร-นครพนม เริ่มต้นจากอำเภอกุมภวาปี จังหวัดอุดรธานี สิ้นสุดที่อำเภอเมืองนครพนม (โครงการในอดีต ไม่มีการก่อสร้าง)
เส้นทางรถไฟทางคู่บ้านไผ่-มหาสารคาม-ร้อยเอ็ด-มุกดาหาร-นครพนม เริ่มต้นที่ ชุมทางบ้านหนองแวงไร่ อำเภอบ้านไผ่ จังหวัดขอนแก่น สิ้นสุดที่สถานีสะพานมิตรภาพไทย-ลาว 3 อำเภอเมืองนครพนม จังหวัดนครพนม ระยะทาง 347 กิโลเมตร (อยู่ระหว่างดำเนินการก่อสร้าง ให้เสร็จสิ้นเพื่อเปิดให้บริการภายในปี พ.ศ. 2569)
เส้นทางรถไฟอุบลราชธานี-อำนาจเจริญ-มุกดาหาร-นครพนม เริ่มต้นที่สถานีอุบลราชธานี อำเภอวารินชำราบ จังหวัดอุบลราชธานี สิ้นสุดที่สถานีสถานีมุกดาหาร อำเภอเมือง จังหวัดมุกดาหาร ระยะทาง 173 กิโลเมตร เพื่อเชื่อมต่อกับรถไฟทางคู่สายบ้านไผ่-นครพนม ไปสิ้นสุดที่สถานีสะพานมิตรภาพไทย-ลาว 3 อำเภอเมืองนครพนม จังหวัดนครพนม (มีแผนก่อสร้างในอนาคต ตามแผนแม่บทพัฒนาโครงข่ายรถไฟ R-Map ของการรถไฟแห่งประเทศไทย ซึ่งได้รับการรื้อฟื้นปรับปรุงและศึกษาความเป็นไปได้ จากเส้นทางรถไฟอุบลราชธานี-นครพนม สายเดิมนำมาพิจารณาใหม่และเริ่มทำประชาพิจารณ์ในในปี พ.ศ. 2565)
เส้นทางรถไฟอุดรธานี-สกลนคร-นครพนม (ฉบับปรับปรุงใหม่) เริ่มต้นจากอำเภอเมืองอุดรธานี จังหวัดอุดรธานี สิ้นสุดที่สถานีเรณูนคร อำเภอเรณูนคร จังหวัดนครพนม ระยะทาง 247 กิโลเมตร เพื่อเชื่อมต่อกับรถไฟทางคู่สายบ้านไผ่-นครพนม ไปสิ้นสุดที่สถานีสะพานมิตรภาพไทย-ลาว 3 อำเภอเมืองนครพนม จังหวัดนครพนม (ยังไม่มีการก่อสร้าง โดยได้รับการพิจารณาบรรจุในแผนพัฒนาโครงข่ายรถไฟสายรอง Spur Line ลำดับที่ 40 ของการรถไฟแห่งประเทศไทยในปี พ.ศ. 2565)
เส้นทางรถไฟหนองคาย-บึงกาฬ-นครพนม เริ่มต้นจากสถานีหนองคาย อำเภอเมืองหนองคาย จังหวัดหนองคาย สิ้นสุดที่สถานีสะพานมิตรภาพไทย-ลาว 3 อำเภอเมืองนครพนม จังหวัดนครพนม ระยะทาง 316 กิโลเมตร (ยังไม่มีการก่อสร้าง เป็นเส้นทางใหม่ที่ได้รับการบรรจุในแผนพัฒนาโครงข่ายรถไฟสายรอง Spur Line ลำดับที่ 41 ของการรถไฟแห่งประเทศไทยในปี พ.ศ. 2565)
วัฒนธรรม

เทศกาลและงานประเพณีประจำปีในจังหวัดนครพนม เช่น
ประเพณีไหลเรือไฟ
งานนมัสการพระธาตุพนม บุญเดือนสาม
เทศกาลบุญเดือนสี่เดือนห้า นมัสการพระธาตุประจำวันเกิด หมุนเวียนครบทุกพระธาตุในจังหวัด
เทศกาลแห่ปราสาทผึ้งวันออกพรรษา
เทศกาลสงกรานต์ (ถนนข้าวปุ้น)
งานบวงสรวงพญาศรีสัตตนาคราช
ประเพณีแสกเต้นสาก
ประเพณีโส้ทั่งบั้ง
งานวันผู้ไทยเรณูนคร และมหกรรมวันผู้ไทโลก
เทศกาลตรุษจีน-เวียดนาม จังหวัดนครพนม
เทศกาลสมโภชเจ้าพ่อหมื่น นครพนม
เทศกาลแข่งเรือยาววันออกพรรษา
มหกรรมวิ่งข้ามโขง นครพนม-คำม่วน ทุกวันครบรอบการเปิดสะพานมิตรภาพ 3
เทศกาลฤดูหนาว วินเทอร์เฟสติวัล (ปีใหม่)
เทศกาลปลาลุ่มน้ำสงคราม
งานบุญบั้งไฟพญานาค ออกพรรษาบ้านแพง
เทศกาลแพเซิ้ง ลอยพระทงบ้านแพง
เทศกาลแห่กระทงยักษ์ บูชาพระธาตุพนม
สถานที่สำคัญ > ปูชนียสถาน

ปูชนียสถานที่สำคัญในจังหวัดนครพนม คือ พระธาตุพนม นอกจากนี้ยังมีพระธาตุอื่น ๆ ที่ชาวจังหวัดนครพนมเคารพนับถือ ได้แก่ พระธาตุนคร พระธาตุประสิทธิ์ พระธาตุท่าอุเทน พระธาตุเรณู พระธาตุศรีคุณ พระธาตุนคร และพระธาตุมหาชัย เป็นต้น ซึ่งถือเป็นเมืองพระธาตุโดยแท้
สถานที่สำคัญ > อุทยานแห่งชาติ สวนสาธารณะ และสวนพฤกษศาสตร์

อุทยานแห่งชาติภูลังกา ที่ทำการอุทยานฯตั้งอยู่ที่ตำบลไผ่ล้อม อำเภอบ้านแพง จังหวัดนครพนม (นครพนม-บึงกาฬ)
อุทยานแห่งชาติภูผายล ที่ทำการอุทยานฯตั้งอยู่ที่บ้านห้วยหวด ตำบลจันทร์เพ็ญ อำเภอเต่างอย จังหวัดสกลนคร (สกลนคร,นครพนม,มุกดาหาร)
สวนหลวง ร.9 นครพนม ต.หนองแสง อ.เมืองนครพนม
สวนเทอดพระเกียรติ จังหวัดนครพนม ท้ายเมือง ต.ในเมือง อ.เมืองนครพนม
สวนสมุนไพรสมเด็จพระเทพรัตนราชสุดาฯ สยามบรมราชกุมารี ต.ท่าค้อ อ.เมืองนครพนม
สวนชมโขง เทศบาลเมืองนครพนม ต.ในเมือง อ.เมืองนครพนม
สวนสุขภาพ หนองญาติ ต.หนองญาติ อ.เมืองนครพนม
สวนพฤกษศาสตร์ สวนรุกขชาติวังปอพาน นครพนม ต.ปลาปาก อ.ปลาปาก
สวนศรีโคตรบูร ต.ธาตุพนม อ.ธาตุพนม
บุคคลที่มีชื่อเสียง > พระเกจิอาจารย์

หลวงปู่คำพันธ์ โฆสปัญโญ (พระสุนทรธรรมกร)
หลวงปู่สนธิ์ สุรชโย (พระครูสันธานพนมเขต)
หลวงปู่สนธิ์ เขมิโย
หลวงปู่สอ ขันติโก
หลวงปู่แสง ญาณวโร (พระราชมงคลวัชราจารย์)
หลวงปู่สิงห์ทองสา สุคันโธ  (พระครูมงคลสิริธำร)
พระอาจารย์บุญอุ้ม
หลวงตาบุญชื่น ปัญญาวุฒิโท
หลวงปู่ชม ธมฺมธีโร (พระเทพมงคลเมธี)
บุคคลที่มีชื่อเสียง > นักร้อง/นักแสดง/นักดนตรี

เดวิด อินธี
พีระพงษ์ พลชนะ (ต้อม เรนโบว์) นักร้อง นักดนตรี วงอินทนิล (พ.ศ. 2524 - 2527) ,วงเรนโบว์ ปี 2528 - 2538
ทวี ศรีประดิษฐ์ (อ๊อด อินทนิล,  เรนโบว์) นักดนตรี วงอินทนิล (พ.ศ. 2524 - 2527) ,วงเรนโบว์ ปี 2528 - 2538 (ปัจจุบันเสียชีวิต)
โชติกะ คำสุขะ นักร้องนำวงอินดี้ชื่อดัง ไปส่งกู บขส.ดู๊
พลอยริน พลอยพิชชา ตริ่งถิ นางงามและนักแสดง
เจ อนวัช ตรีพงษ์ (1 mill) นักร้อง Rapper สาย Trap
โอปอ กิตฐิพงษ์ ศรีแพง นักร้อง นักดนตรี จากรายการเดอะวอยซ์ไทยแลนด์
ไผ่หลิว กมลวลัย ประจักษ์รัตนกุล นางงาม 5th runner - up Miss Grand Thailand 2023
วิศรุต ปฐมสิริไพศาล (เส็ง ทรีแมนดาวน์) สมาชิกมือคีย์บอร์ด และ สมาชิกมือซินธิไซเซอร์วงทรีแมนดาวน์ (พ.ศ. 2556 - ปัจจุบัน)
ปัญญา โกเมนไปรรินทร์ (เขต กะลา) อดีตสมาชิกมือเบสวงกะลา (ปี พ.ศ. 2552 - 2557)
บุคคลที่มีชื่อเสียง > นักกีฬา

วันชัยน้อย สิงห์ปลาปากน้อย (โจฮุน ลายไทย) นักมวยไทย นักร้อง
พรพรรณ เกิดปราชญ์ นักวอลเลย์บอลหญิงทีมชาติไทย
บุคคลที่มีชื่อเสียง > นักพัฒนาชุมชน/นักการเมือง

พลตำรวจเอกอดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ อดีตผู้บัญชาการตำรวจแห่งชาติ
พลเอกมานะ รัตนโกเศศ​ อดีตรองนายกรัฐมนตรี อดีตรัฐมนตรีว่าการกระทรวงศึกษาธิการ และเป็นอดีตสมาชิกสภาผู้แทนราษฎรจังหวัดนครพนม 3 สมัย
ศุภชัย โพธิ์สุ อดีตสมาชิกสภาผู้แทนราษฎรจังหวัดนครพนม เขตเลือกตั้งที่ 1 อดีตรองประธานสภาผู้แทนราษฎร คนที่สอง อดีตรัฐมนตรีช่วยว่าการกระทรวงเกษตรและสหกรณ์
วิทยา อินาลา อดีตสมาชิกวุฒิสภาจังหวัดนครพนม
ประเสริฐ หอมดี ผู้ตรวจราชการกระทรวงศึกษาธิการ เขตตรวจราชการที่ 12  จังหวัดกาฬสินธุ์  ขอนแก่น  มหาสารคาม  ร้อยเอ็ด
นาวาโทรุ่งเพชร ศรีหลิ่ง นักพัฒนาชุมชน
มนพร เจริญศรี สมาชิกสภาผู้แทนราษฎรจังหวัดนครพนม เขตเลือกตั้งที่ 2 อดีตนายกองค์การบริหารส่วนจังหวัดนครพนม ปัจจุบันดำรงตำแหน่งรัฐมนตรีช่วยว่าการกระทรวงคมนาคม ในรัฐบาลแพทองธาร ชินวัตร
บุคคลที่มีชื่อเสียง > ข้าราชการ

พันตำรวจตรี ศิวกร สายบัว (สารวัตรแบงค์) อดีตสารวัตรสถานีตำรวจทางหลวง 1 กองกำกับการ 2 กองบังคับการตำรวจทางหลวง ถนนเทศา ตำบลพระปฐมเจดีย์ อำเภอเมือง จังหวัดนครปฐม (เสียชีวิตแล้ว)
ดูเพิ่ม

รายชื่อวัดในจังหวัดนครพนม
รายชื่อโรงเรียนในจังหวัดนครพนม
สะพานมิตรภาพ 3 (นครพนม-คำม่วน)
อุทยานแห่งชาติภูลังกา
รายชื่อห้างสรรพสินค้าในจังหวัดนครพนม
การพนันฟุตบอล

ในสหราชอาณาจักร การพนันฟุตบอล เป็นแหล่งรวมการพนันที่อาศัยการทำนายผลของแมตช์ฟุตบอลระดับสูงสุดที่จะเกิดขึ้นในสัปดาห์ถัดไป ปกติเงินค่าเข้ามีราคาถูก และอาจชนะเงินรางวัลมหาศาล เดิมมีการส่งผลทางจดหมายหรือเจ้าหน้าที่เก็บรวบรวม แม้ปัจจุบันสามารถเล่นออนไลน์ได้ นายหน้าจะมีพื้นที่จำเพาะซึ่งรวบรวมผล ผู้เล่นที่ทำนายได้แม่นยำที่สุดชนะรางวัลสูงสุด หรืออาจต้องแบ่งเงินรางวัลกันอาจมีผู้เล่นชนะมากกว่าหนึ่งคน นอกจากนี้แทงบอลยังมีรางวัลพิเศษ 3 ล้านปอนด์หรือส่วนแบ่งของเงินรางวัลนี้ถ้าสามารถทำนายผลเสมอได้เก้านัด (เสมอ 1-1 หรือสูงกว่านั้น) เมื่อมีเฉพาะผลเสมอบนคูปอง ผู้เล่นสามารถชนะเงินรางวัลมหาศาลได้หลายทาง ภายใต้ระบบการคิดคะแนนแบบยึดแต้ม
พระโพธิญาณเถร (ชา สุภทฺโท)

| พระโพธิญาณเถร​ วิ>  (ชา สุภทฺโท) |
| --- | --- |

ชื่ออื่น: พระอาจารย์ชา, หลวงพ่อชา
ส่วนบุคคล
เกิด: 17 มิถุนายน พ.ศ. 2461 (73 ปี)
มรณภาพ: 16 มกราคม พ.ศ. 2535
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดหนองป่าพง จังหวัดอุบลราชธานี
อุปสมบท: 26 เมษายน พ.ศ. 2482
พรรษา: 52
ตำแหน่ง: เจ้าอาวาสวัดหนองป่าพง
พระโพธิญาณเถร หรือ หลวงพ่อชา ฉายา สุภทฺโท (17 มิถุนายน พ.ศ. 2461 – 16 มกราคม พ.ศ. 2535) ตรงกับ วันจันทร์ขึ้น 9 ค่ำ เดือน 8 ปีมะเมีย ณ บ้านจิกก่อ หมู่ที่ 9 ตำบลธาตุ อำเภอวารินชำราบ จังหวัดอุบลราชธานี บิดาชื่อนายมา ช่วงโชติ มารดาชื่อ นางพิมพ์ ช่วงโชติ มีพี่น้องร่วมบิดามารดาเดียวกันจำนวน 10 คน
หลวงปู่ชา สุภทฺโท ขณะมีชีวิตอยู่ท่านได้อุทิศชีวิตเพื่อการปฏิบัติธรรมและเผยแผ่พุทธศาสนา ทั้งแก่ชาวไทยและชาวต่างประเทศ ซึ่งบังเกิดผลทำให้ผลงานที่เป็นประโยชน์อเนกอนันต์แก่พระศาสนา ทั้งที่เป็นพระธรรมเทศนา และสำนักปฏิบัติธรรมในนามวัดสาขาวัดหนองป่าพงมากมาย ซึ่งแม้ท่านจะมรณภาพไปนานแล้ว แต่ศิษยานุศิษย์ของท่านก็ยังคงรักษาแนวทางปฏิบัติธรรมที่ท่านได้สั่งสอนไว้จนถึงปัจจุบัน
การศึกษา

หลวงปู่ชาได้รับการศึกษาชั้นประถมศึกษา ณ โรงเรียนบ้านก่อ ตำบลธาตุ อำเภอวารินชำราบ จังหวัดอุบลราชธานี จนจบชั้นประถมปีที่ 1 แล้วได้ลาออกจากโรงเรียนเพราะมีจิตใจใฝ่ทางบวชเรียน ภายหลังเมื่อบวชเรียนแล้วได้เรียนหนังสือธรรมเรียนบาลีไวยากรณ์ เรียนมูลกัจจายน์ จนสามารถอ่านแปลภาษาบาลีได้ และได้ศึกษาพระปริยัติธรรมจนสอบได้ชั้นสูงสุดสายนักธรรม คือ สอบได้นักธรรมชั้นเอก
ชีวิตในร่มกาสาวพัสตร์

เมื่ออายุ 13 ปี หลังจากลาออกจากโรงเรียนประถมศึกษาแล้ว โยมบิดาได้นำไปฝากกับเจ้าอาวาสเพื่อเรียนรู้บุพกิจเบื้องต้นเกี่ยวกับบรรพชาวิธี จึงได้รับอนุญาตให้บรรพชาเป็น สามเณรชา ช่วงโชติ เมื่อเดือน มีนาคม พ.ศ. 2474 โดยมีท่านพระครูวิจิตรธรรมภาณี (พวง) อดีตเจ้าอาวาส วัดมณีวนาราม อุบลราชธานี เป็นอุปัชฌาย์สามเณรชา ช่วงโชติ ได้อยู่จำพรรษา และศึกษาพระปริยัติธรรม ตลอดจนอยู่ปฏิบัติครูอาจารย์ เป็นเวลา 3 ปี ได้เอาใจใส่ต่อภารกิจของสามเณรท่องสวดมนต์ ทำวัตร ศึกษาหลักสูตรนักธรรมปฏิบัติพระเถระ แล้วจึงได้ลาสิกขาบทมาช่วยบิดามารดาทำไร่ทำนา ทั้งนี้ด้วยความจำเป็นของครอบครัวแบบชาวไร่ชาวนาอีสานทั่วไป ด้วยจิตใจที่ใฝ่ในการบวชเรียน จึงสำนึกอยู่ตลอดเวลาว่าจะต้องอุปสมทบเป็นพระให้ได้ เมื่ออายุครบ 20 ปีบริบูรณ์ ภายหลังเมื่อตกลงกับบิดามารดาและท่านทั้ง 2 ก็อนุญาตแล้วจึงได้ฝากตัวที่วัดก่อในที่ใกล้บ้าน แล้วได้รับอนุญาตให้อุปสมบทได้เมื่อวันที่ 26 เมษายน พ.ศ. 2482 เวลา 13.55 น. ณ พัทธสีมา วัดก่อใน ตำบลธาตุ อำเภอวารินชำราบ อุบลราชธานี โดยมีพระเถระสำคัญที่ให้การอุปสมบทดังนี้
พระครูอินทรสารคุณ เป็นพระอุปัชฌาย์
พระครูวิรุฬสุตการ เป็นพระกรรมวาจาจารย์
พระอธิการสอน เป็นพระอนุสาวนาจารย์
พระชา สุภทฺโท ได้จำพรรษาอยู่ ณ วัดก่อนอก 2 พรรษา ตั้งใจศึกษาปริยัติธรรม ทั้งจากตำรับตำราและจากครูอาจารย์ จนสอบนักธรรมชั้นตรีได้ในสำนักวัดก่อนอกแห่งนี้
ศึกษาปริยัติธรรมต่างถิ่น

เมื่อพระชา สุภทฺโท สอบนักธรรมตรีได้แล้ว ก็อยากเรียนให้สูงขึ้นเพราะมีจิตใจรักชอบทางธรรมอยู่แล้ว แต่ขาดครูอาจารย์ในการสอนระดับสูงต่อไป นึกถึงภาษิตอีสานที่ว่า "บ่ออกจากบ้านบ่ฮู้ฮ่อมทางเทียว บ่เฮียนวิชาห่อนสิมีความฮู้" ชีวิตช่วงนี้จะเห็นได้ชัดว่า พระชา สุภทฺโท มุ่งเรียนปริยัติธรรมให้สูงสุด จึงทุ่มเทให้การศึกษาทั้งนักธรรมและบาลี และผ่านสำนักต่าง ๆ มากมายจนในที่สุดก็สอบนักธรรมได้ครบตามหลักสูตร คือ สอบนักธรรมชั้นโทได้ ในสำนักของ พระครูอรรคธรรมวิจารณ์ สอบนักธรรมชั้นเอกได้ในสำนักวัดบ้านก่อนอกถิ่นเกิด
สู่การปฏิบัติธรรม

เสร็จภารกิจการศึกษา ประกอบกับเกิดธรรมสังเวชคราวโยมบิดาเสียชีวิต จึงหันมาสู่การปฏิบัติธรรม โดยออกธุดงค์และศึกษาหาแนวทางปฏิบัติในสำนักต่าง ๆ ผ่านอาจารย์ก็มากมาย เช่น ที่สำนักของหลวงพ่อเภา วัดเขาวงกฏ จังหวัดลพบุรี และพระอาจารย์ชาวกัมพูชาที่เป็นพระธุดงค์ซึ่งได้พบกันที่วัดเขาวงกฏ หลวงปู่กินรี อาจารย์คำดี หลวงปู่ทองรัตน์ พระอาจารย์มั่น เป็นต้น พออินทรีย์แก่กล้าแล้วก็ออกธุดงค์ปฏิบัติธรรมต่อไปเรื่อย ๆ โดยยังดำรงสมณเพศเป็นพระมหานิกายอยู่ตลอดเวลา จนในที่สุดได้รับอาราธนาจากโยมมารดาและพี่ชาย เพื่อกลับไปโปรดสัตว์ที่บ้านเกิด เมื่อ พ.ศ. 2497 ก็ได้ดำเนินการสร้างวัดป่าขึ้น ซึ่งเรารู้จักในปัจจุบัน คือ วัดหนองป่าพง และท่านดำรงตำแหน่งเจ้าอาวาสวัดนี้มาโดยตลอด และถึงแก่มรณภาพเมื่อ 16 มกราคม พ.ศ. 2535 เวลา 05.20 น. ที่วัดหนองป่าพง อย่างสงบท่ามกลางธรรมสังเวชของศิษยานุศิษย์จากทุกสารทิศ
ปัจฉิมบท

หลวงปู่ชา สุภทฺโท ขณะมีชีวิตอยู่ท่านได้อุทิศชีวิตเพื่อการปฏิบัติธรรม และเผยแผ่พุทธศาสนา ทั้งแก่ชาวไทยและชาวต่างประเทศ ซึ่งบังเกิดผลทำให้ผลงานที่เป็นประโยชน์อเนกอนันต์แก่พระศาสนา ทั้งที่เป็นพระธรรมเทศนา และสำนักปฏิบัติธรรม ดังนี้
1. ธรรมเทศนา สำหรับบรรพชิต, สำหรับคฤหัสถ์, เสียสละเพื่อธรรม, การเข้าสู่หลักธรรม, ธรรมะที่หยั่งรู้ยาก, ธรรมะธรรมชาติ, ปฏิบัติกันเถิด, ธรรมปฏิสันถาร, สองหน้าของสัจธรรม, ปัจฉิมกถา, การฝึกใจ, มรรคสามัคคี, ดวงตาเห็นธรรม, อยู่เพื่ออะไร, เรื่องจิตนี้, น้ำไหลนิ่ง, ธรรมในวินัย, บ้านที่แท้จริง, สัมมาสมาธิ, ขึ้นตรงต่อพระพุทธเจ้า, ความสงบบ่อเกิดปัญญา, พระองค์เดียว, นอกเหตุเหนือผล, สมมตติและวิมุตติ, การทำจิตให้สงบ, ตุจโฉโปฎฐิละ, ดวงตาเห็นธรรม, ทำใจให้เป็นบุญ, ทรงไว้ซึ่งข้อวัตร, เหนือเวทนา, เพียรละกามฉันทะ, ทางพ้นทุกข์, ไม่แน่คืออนิจจัง, โอวาทบางตอน, อ่านใจธรรมชาติ, อยู่กับงูเห่า, สัมมาทิฐิที่เยือกเย็น, มรรคผลไม้พ้นสมัย, นักบวชนักรบ, ธุดงค์ทุกข์ดง, สัมมาปฏิปทา, พึงต่อสู้ความกลัว, กว่าจะเป็นสมณะ, เครื่องอยู่ของบรรพชิต, กุญแจภาวนา, วิมุตติ
2. สำนักปฏิบัติธรรม มีสำนักปฏิบัติธรรม ในประเทศไทยซึ่งอยู่ทุกภาคของประเทศจำนวนทั้งสิ้น 82 สาขา และในต่างประเทศอีก 7 สาขา และเฉพาะศิษย์ที่เป็นพระชาวต่างประเทศซึ่งอยู่เป็นประธานสงฆ์ผู้มีพรรษาต่ำสุดคือ 16 พรรษา รายนามสาขาในต่างประเทศ มีดังนี้.-
ยุโรปและอเมริกา
วัดจิตตวิเวก ประเทศอังกฤษ
วัดอมรวดี ประเทศอังกฤษ
วัดป่าสันติธรรม ประเทศอังกฤษ
วัดรัตนคิรี (ฮาร์นัม) ประเทศอังกฤษ
เดว่อน วิหาร เก็บถาวร 2007-03-12 ที่ เวย์แบ็กแมชชีน ประเทศอังกฤษ
วัดสันตจิตตรามา เก็บถาวร 2007-02-05 ที่ เวย์แบ็กแมชชีน ประเทศอิตาลี่
วัดธรรมปาละ ประเทศสวิสเซอร์แลนด์
วัดอภัยคิรี อเมริกา
วัดป่านานาชาติ อุบลราชธานี
ออสเตรเลีย
วัดโพธิญาณ ประเทศออสเตรเลีย
โพธิญาณรามา นิวซีแลนด์
วัดและศูนย์ปฏิบัติธรรมที่เกี่ยวเนื่อง
ศูนย์ปฏิบัติธรรมแม่น้ำแอร์โร่ ประเทศแคนาดา
วัดป่าเบิร์กเคน ประเทศแคนาดา
วัดป่าสันติ เก็บถาวร 2017-06-27 ที่ เวย์แบ็กแมชชีน ประเทศออสเตรเลีย
อัคแลนด์ วิหาร เก็บถาวร 2007-03-12 ที่ เวย์แบ็กแมชชีน ประเทศนิวซีแลนด์
ที่วัดหนองป่าพงยังมีสถานที่พอจะเป็นที่เตือนใจของผู้ประสงค์จะนมัสการและรำลึกถึงท่านคือ พิพิธภัณฑ์พระโพธิญาณเถระ (ชา สุภทฺโท) ซึ่งเป็นพิพิธภัณฑ์ที่รวบรวมประวัติและผลงานของท่านมารวมไว้ ตลอดจนรูปปั้นขี้ผึ้งของท่าน ที่ผนังพิพิธภัณฑ์ก็ยังมีภาพชีวิตของท่าน ที่ทำจากกระเบื้องดินเผา เมื่อเข้าไปในพิพิธภัณฑ์แล้วจะให้ทั้งความร่มเย็นศักดิ์สิทธิ์ และปรากฏการณ์เสมือนหนึ่งท่านยังไม่ถึงมรณภาพ
สมณศักดิ์

5 ธันวาคม พ.ศ. 2516 เป็นพระราชาคณะชั้นสามัญยก​ ฝ่าย​วิปัสสนาธุระ ที่ พระโพธิญาณเถร
5 กุมภาพันธ์ พ.ศ. 2517 ได้รับการแต่งตั้งเป็นพระอุปัชฌาย์
คำสอน

คำสอนของหลวงปู่ชาทั้งหมด สามารถสรุปลงได้ดังนี้
จุดหมาย : มรรค ผล นิพพาน พ้นทุกข์
เนื้อหา : ศีล สมาธิ ปัญญา
วิธีการ : สมถ วิปัสสนา
กลวิธี : มองเข้าหาตัว ดูธรรมชาติ เปรียบเทียบ กับธรรมชาติ ทำให้ดู แล้วรู้ตาม
หยุดชั่ว มันก็ดี เก็บถาวร 2007-09-10 ที่ เวย์แบ็กแมชชีน

การไม่กระทำบาปนั้นมันเลิศที่สุด บางคนบางคราว โจรมันก็ให้ได้ มันก็แจกได้

แต่ว่าจะพยายามสอนให้มันหยุดเป็นโจรนั้นนะ มันยากที่สุด

การจะละความชั่วไม่กระทำผิดมันยาก การทำบุญ โจรมันก็ทำได้ มันเป็นปลายเหตุ

การไม่กระทำบาปทั้งหลายทั้งปวงนั้นนะเป็น ต้นเหตุ
นอกเหตุเหนือผล เก็บถาวร 2007-09-28 ที่ เวย์แบ็กแมชชีน

พระพุทธองค์ท่านทรงสอนว่าให้ "นอกเหตุเหนือผล"ไม่ว่าจะทำอะไร 

ปัญญาของท่านให้นอกเหตุเหนือผล ให้นอกเกิดเหนือตาย นอกสุขเหนือทุกข์ 

ลองคิดตามไปซิลองพิจารณาไปตาม คนเราเคยอยู่ในบ้าน พอหนีจากบ้านไปไม่มีที่อยู่ไม่รู้จะทำอย่างไร 

เพราะเรามันเคยอยู่ในภพ อยู่ในความยึดมั่นถือมั่นเป็นภพ
ปาฏิหาริย์ หลวงปู่ชา

ตอนที่เข้าอยู่ป่าช้าครั้งแรกของหลวงปู่ วันนั้นมีเด็กตายในหมู่บ้านเขา จึงเอาฝังไว้ พอเดินไปถึงหลุมฝังศพปรากฏว่า หลวงปู่มองลงไปในหลุมเห็นองค์กำเนิดของเด็กผู้ชายชัดเจน ว่าเป็นเด็กผู้ชาย  จนตอนเช้าจึงได้ถามโยมว่าเอาเด็กผู้ชายหรือผู้หญิงไปฝัง เขาตอบว่าเด็กผู้ชาย
ลูกศิษย์ชาวต่างชาติที่สำคัญ

พระพรหมวชิรญาณ (โรเบิร์ต สุเมโธ) (พระอาจารย์สุเมโธ) ศิษย์ชาวต่างประเทศรูปแรก เป็นพระภิกษุชาวสหรัฐอเมริกา อุปสมบทเมื่อ พ.ศ. 2510 และจำพรรษาที่วัดในจังหวัดหนองคาย ประมาณ 1 ปี แล้วจึงเดินทางมาฝากตัวเป็นลูกศิษย์ของหลวงพ่อชา วัดหนองป่าพง จังหวัดอุบลราชธานี ได้ก่อตั้งวัดอมราวดีที่ประเทศอังกฤษเมื่อ พ.ศ. 2527 และดำรงตำแหน่งเจ้าอาวาสวัดอมราวดีจนถึง พ.ศ. 2553
พระภาวนาวิเทศ (อลัน เขมธมฺโม) (พระอาจารย์เขมธัมโม) เป็นพระภิกษุชาวอังกฤษ อุปสมบทเมื่อ พ.ศ. 2515 ก่อนวันวิสาขบูชาเพียงไม่กี่วัน โดยมีหลวงพ่อชาเป็นพระอุปัชฌาย์ ท่านได้เผยแผ่ธรรมในเรือนจำ จนได้รับเครื่องราชอิสริยาภรณ์จากประเทศสหราชอาณาจักร
พระราชโพธิวิเทศ (รีด ปสนฺโน) (พระอาจารย์ปสันโน) เป็นพระภิกษุชาวแคนาดา อุปสมบทเป็นพระภิกษุ ณ วัดเพลงวิปัสสนา แขวงบางขุนศรี เขตบางกอกน้อย กรุงเทพมหานคร เมื่อ พ.ศ. 2517 ในพรรษาแรกนั้นเอง ท่านได้มีโอกาสฝากตัวเป็นศิษย์ของหลวงพ่อชาโดยการแนะนำของพระอุปัชฌาย์ของท่าน ได้พำนักที่วัดหนองป่าพงและวัดสาขาอื่นๆ ตามโอกาสอันสมควร ต่อมาใน พ.ศ. 2525 ท่านได้ดำรงตำแหน่งเจ้าอาวาสวัดป่านานาชาติ และได้ปฏิบัติหน้าที่นี้เป็นเวลา 15 ปี กระทั่งใน พ.ศ. 2540 พระอาจารย์ปสันโนได้สละตำแหน่งเจ้าอาวาสวัดป่านานาชาติ เพื่อมาก่อตั้งวัดป่าอภัยคีรีที่ประเทศสหรัฐอเมริกา และเป็นเจ้าอาวาสร่วมกับพระอาจารย์อมโร
พระราชพุทธิวรคุณ (เจเรมี ชาร์ลี จูเลียน อมโร) (พระอาจารย์อมโร) เป็นพระภิกษุชาวอังกฤษ อุปสมบทเมื่อ พ.ศ. 2522 เป็นเจ้าอาวาสวัดป่าอภัยคีรีร่วมกับพระอาจารย์ปสันโน ต่อมาสละตำแหน่งเจ้าอาวาสร่วมวัดป่าอภัยคีรีใน พ.ศ. 2553 เพื่อรับตำแหน่งเจ้าอาวาสวัดอมราวดี ประเทศอังกฤษ ตามคำขอของพระอาจารย์สุเมโธ
พระธรรมพัชรญาณมุนี (ฌอน ชยสาโร) (พระอาจารย์ชยสาโร) เป็นพระภิกษุชาวอังกฤษ อุปสมบทเมื่อ พ.ศ. 2523 ที่วัดหนองป่าพง โดยมีหลวงพ่อชา เป็นพระอุปัชฌาย์ ปัจจุบัน พำนัก ณ สถานพำนักสงฆ์ จังหวัดนครราชสีมา
ทายาทธรรม

พระราชวัชรสิริมงคล (สี สิริญาโณ) วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี
พระมงคลกิตติธาดา (อมร เขมจิตฺโต) วัดป่าวิเวก (ธรรมชาน์) อำเภอม่วงสามสิบ จังหวัดอุบลราชธานี
พระพรหมวชิรญาณโสภณ (เลี่ยม ฐิตธมฺโม) วัดหนองป่าพง ตำบลโนนผึ้ง อำเภอวารินชำราบ จังหวัดอุบลราชธานี
พระราช​พิพัฒน์​ว​ั​ช​โร​ดม​ (คำ​ นิสฺโสโก)​ วัดป่าไทยพัฒ​นา​ อำเภอ​เดชอุดม​ จังหวัด​อุบล​ราชธานี​
พระครูสุวรรณโพธิเขต (คูน อคฺคธมฺโม) วัดป่าโพธิ์สุวรรณ ตำบลนาโพธิ์ อำเภอพิบูลมังสาหาร จังหวัดอุบลราชธานี
พระราชวชิรมุนี (ประสพไชย กนฺตสีโล) วัดป่าจิตตภาวนา (ฟ้าคราม) ตำบลคูคต อำเภอลำลูกกา จังหวัดปทุมธานี
พระราชวชิรญาณ​ (อนันต์ อกิญฺจโน)​ วัดมาบจันทร์ ตำบลแกลง อำเภอเมืองระยอง จังหวัดระยอง
พระราชพัชรมานิต (อัครเดช ถิรจิตฺโต) วัดบุญญาวาส ตำบลบ่อทอง อำเภอบ่อทอง จังหวัดชลบุรี
ฯลฯ
เว็บทางการของวัดหนองป่าพง

วัดหนองป่าพง เก็บถาวร 2012-07-30 ที่ เวย์แบ็กแมชชีน
ศูนย์เผยแผ่มรดกธรรมพระโพธิญาณเถร (หลวงพ่อชา สุภัทโท)
เฟซบุ๊ก ศูนย์เผยแผ่มรดกธรรมพระโพธิญาณเถร (หลวงพ่อชา สุภัทโท)
ธรรมะหลวงพ่อชา ภาษาอังกฤษ และภาษาต่างประเทศ

The Teachings of Ajahn Chah
The Memorial to Ajahn Chah: Teachings in English and other languages
แหล่งข้อมูลอื่น

ธรรมะหลวงปู่ชา สำหรับอนุชนรุ่นหลัง
| ก่อนหน้า |  | พระโพธิญาณเถร (ชา สุภทฺโท) |  | ถัดไป |
| --- | --- | --- | --- | --- |
| — |  | เจ้าอาวาสวัดหนองป่าพง  (พ.ศ. 2516 – พ.ศ. 2535) |  | พระเทพวชิรญาณ (เลี่ยม ฐิตธมฺโม) |
หลวงปู่ชา สุภัทโท และศิษยานุศิษย์พระภิกษุวัดหนองป่าพง ภิกษุชาวตะวันตกที่ยืนอยู่หน้าสุดข้างหลวงปู่ชาคือพระพรหมวชิรญาณ (โรเบิร์ต สุเมโธ) พระลูกศิษย์ชาวสหรัฐอเมริกา
ชญานิศ จ่ายเจริญ

| ชญานิศ จ่ายเจริญ |
| --- | --- |

เกิด: 3 ตุลาคม พ.ศ. 2540 (27 ปี) จังหวัดราชบุรี ประเทศไทย
การศึกษา: มหาวิทยาลัยศรีนครินทรวิโรฒ
อาชีพ:  นักแสดง​  ยูทูบ​เบอร์​ 
ปีปฏิบัติงาน: พ.ศ. 2562–ปัจจุบัน
ตัวแทน: ช่อง 3 (2562–ปัจจุบัน)
ส่วนสูง: 161 cm (5 ft 3 1⁄2 in)
ข้อมูลยูทูบ
ช่อง: Tita Chayanit
ปีปฏิบัติงาน: พ.ศ. 2564–ปัจจุบัน
ประเภท:  วิดีโอบล็อก 
 
ชญานิศ จ่ายเจริญ (เกิด 3 ตุลาคม พ.ศ. 2540) ชื่อเล่น ติ๊ต๊ะ เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "แม่กลิ่น" จากละครเรื่อง ทองเอก หมอยา ท่าโฉลง (2562) และบทบาท "หม่อมหลวงอณิษฐา​ จุฑาเทพ" จากละครเรื่อง ดุจอัปสร (2567)
ประวัติ

ชญานิศ จ่ายเจริญ เกิด 3 ตุลาคม พ.ศ. 2540 ภูมิลำเนาเป็นคน จังหวัดราชบุรี ด้านการศึกษา สำเร็จการศึกษาระดับปริญญาตรี วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เอกคอมพิวเตอร์เพื่อการสื่อสาร​ (เกียรตินิยมอันดับ 2)​
เข้าสู่วงการบันเทิง

เริ่มต้นเข้าสู่วงการบันเทิงในฐานะนักแสดงสังกัดช่อง3มีผลงานการแสดงเรื่องแรกในปี พ.ศ. 2562 ละครเรื่อง  ทองเอก หมอยา ท่าโฉลง  ปี พ.ศ. 2564 เรื่อง  พิภพหิมพานต์ ปี พ.ศ. 2565 ได้ก้าวขึ้นมาเป็นนางเอกละครเรื่องแรกจากละคร แก่นแก้ว ตามมาด้วยในปี พ.ศ. 2566  โปงลางฮักออนซอน  ปี พ.ศ. 2567 มีละคร 2 เรื่อง คือ ละครซีรีส์ชุด ดวงใจเทวพรหม ตอน ดุจอัปสร ซึ่งเป็นภาคต่อของละครชุด สุภาพบุรุษจุฑาเทพ ตอน คุณชายธราธร (2556) และละคร​ น่าน ฟ้า ชลาลัย อีกทั้งยังมีละครที่รอออกอากาศเรื่อง แผนรักหักคานลุง
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2562 | ทองเอก หมอยา ท่าโฉลง | แม่กลิ่น |
| 2564 | พิภพหิมพานต์ | น้ำทิพย์ |
| 2564 | แก่นแก้ว | ดนิตา ภักดีพิสุทธิ์ (ลูกแก้ว) |
| 2566 | โปงลางฮักออนซอน | เพลงพิณ |
| 2567 | ดวงใจเทวพรหม ตอน ลออจันทร์ | หม่อมหลวงอณิษฐา จุฑาเทพ (คุณพลอย)​ (รับเชิญ)​ |
| 2567 | ตอน ดุจอัปสร | หม่อมหลวงอณิษฐา จุฑาเทพ (คุณพลอย) |
| 2567 | ตอน พรชีวัน​ | หม่อมหลวงอณิษฐา วณิชย์มั่นคง (คุณพลอย) |
| 2567 | น่าน ฟ้า ชลาลัย | กวินตรา วิภาภรณ์พรรณ (แก้ม) |
| 2568 | แผนรักหักคานลุง | ปลาดาว |
ผลงาน > เพลง

อยากมีเรื่องกันไหม - TJ Project (Tita & Janis) (2564)
ผลงาน > มิวสิกวิดีโอ

จดหมาย - องศา (2566)
ผลงาน > แฟนมีตติ้ง

ดวงใจเทวพรหม Sports Day รู้แพ้ รู้ชนะ รู้ใจคุณ (2567)
พิปิน ราวัต

| นายพลพิปิน ราวัตข้อผิดพลาด Lua: expandTemplate: template "อักษรท้ายนาม/IND" does not exist |
| --- | --- |
ภาพถ่ายบุคคลทางการของราวัต 2020

เสนาธิการกลาโหมคนที่ 1
ดำรงตำแหน่ง 1 มกราคม ค.ศ. 2020 (2020-01-01) – 8 ธันวาคม ค.ศ. 2021 (2021-12-08)
ประธานาธิบดี: ราม นาถ โกวินท์
นายกรัฐมนตรี: นเรนทระ โมที
รัฐมนตรีกระทรวงกลาโหม: ราชนาถ สิงห์
ก่อนหน้า: ประเดิมตำแหน่ง
ถัดไป: ตำแหน่งว่าง
ประธานคณะกรรมการเสนาธิการคนที่ 57
ดำรงตำแหน่ง 27 กันยายน ค.ศ. 2019 (2019-09-27) – 31 ธันวาคม ค.ศ. 2019 (2019-12-31)
ประธานาธิบดี: ราม นาถ โกวินท์
นายกรัฐมนตรี: นเรนทระ โมที
รัฐมนตรีกระทรวงกลาโหม: ราชนาถ สิงห์
ก่อนหน้า: พิเรนทร์ สิงห์ ธนาว
ถัดไป: ยุบตำแหน่ง
เสนาธิการทหารบกคนที่ 26
ดำรงตำแหน่ง 31 ธันวาคม ค.ศ. 2016 (2016-12-31) – 31 ธันวาคม ค.ศ. 2019 (2019-12-31)
ประธานาธิบดี: ประณัพ มุขรจี ราม นาถ โกวินท์
นายกรัฐมนตรี: นเรนทระ โมที
รัฐมนตรีกระทรวงกลาโหม: นิรมล สิทธารมัน อรุณ เชตลี มโนหาร ปัรริกัร
ก่อนหน้า: ดาลพีระ สิงห์ สุหค
ถัดไป: มาโนช มุกุนท์ นรวเณ
รองเสนาธิการทหารบกคนที่ 37
ดำรงตำแหน่ง 1 กันยายน ค.ศ. 2016 (2016-09-01) – 31 ธันวาคม ค.ศ. 2016 (2016-12-31)
ประธานาธิบดี: ประณัพ มุขรจี
นายกรัฐมนตรี: นเรนทระ โมที
รัฐมนตรีกระทรวงกลาโหม: มโนหาร ปัรริกัร
ก่อนหน้า: มัน โมหัน สิงห์ ราอี
ถัดไป: สารัถ จันท์
 
ข้อมูลส่วนบุคคล
เกิด: พิปิน ลักษมัณ สิงห์ ราวัต 16 มีนาคม ค.ศ. 1958(1958-03-16) ปาวรี รัฐอุตตราขัณฑ์ ประเทศอินเดีย
เสียชีวิต: 8 ธันวาคม ค.ศ. 2021(2021-12-08) (63 ปี) คูนูร์ รัฐทมิฬนาฑู ประเทศอินเดีย
สาเหตุการเสียชีวิต: อุบัติเหตุการบิน
บุพการี: ลักษมัณ สิงห์ ราวัต (บิดา)
ที่อยู่อาศัย: นิวเดลี
ศิษย์เก่า: สถาบันป้องกันประเทศ (B.Sc.) I.M.A. วิทยาลัยเสนาธิการบริหาร (MPhil) โรงเรียนเสนาธิการทหารบกสหรัฐ (ILE) มหาวิทยาลัยจาวธรี จรัน สิงห์ (PhD)
ยศที่ได้รับการแต่งตั้ง
รับใช้:  อินเดีย
สังกัด:  กองทัพบกอินเดีย
ประจำการ: 16 ธันวาคม 1978 – 8 ธันวาคม 2021
ยศ:  พลเอก
หน่วย: 5/11 กูรข่าไรเฟิลส์
บังคับบัญชา:  เซาเติร์นคอมมานด์ III Corps 19th Infantry Division MONUSCO ราษฏรียะไรเฟิลส์ กอง 5 5/11 กูรข่าไรเฟิลส์
รหัสพลทหาร: IC-35471M

พลเอก พิปิน ลักษมัณ สิงห์ ราวัต (Bipin Laxman Singh Rawat, PVSM, UYSM, AVSM, YSM, SM, VSM, ADC; 16 มีนาคม 1958 – 8 ธันวาคม 2021) เป็นนายทหารประจำกองทัพอินเดีย เสนาธิการกลาโหม (CDS) คนแรกของอินเดีย เข้ารับตำแหน่งในปี 2020 ก่อนหน้านี้เขาเคยเป็นประธานคณะกรรมการเสนาธิการคนที่ 57 และคนสุดท้าย และประธานเสนาธิการทหารบก
ราวัตเสียชีวิตในวันที่ 8 ธันวาคม 2021 จากอุบัติเหตุเฮลิคอปเตอร์ Mi-17 ในรัฐทมิฬนาฑู
นอร์เทิร์นโรดีเชีย

นอร์เทิร์นโรดีเชีย (อังกฤษ: Northern Rhodesia) เป็นรัฐในอารักขา ตั้งอยู่ในตอนกลางของภูมิภาคแอฟริกาใต้ ก่อตั้งขึ้นใน ค.ศ. 1911 โดยการควบรวมรัฐในอารักขาสองรัฐ คือ บารอตซิแลนด์-นอร์ทเวสเทิร์นโรดีเชีย และนอร์ทอีสเทิร์นโรดีเชีย โดยในช่วงแรก นอร์เทิร์นโรดีเชียอยู่ภายใต้การบริหารของบริษัทแอฟริกาใต้ของบริเตน (British South Africa Company; BSAC) ซึ่งเป็นบริษัทสัมปทาน ที่ได้รับอนุญาตจากรัฐบาลสหราชอาณาจักร เหมือนเช่นรัฐในอารักขาสองรัฐก่อนหน้า รัฐบาลสหราชอาณาจักรเข้ามาบริหารดินแดนแห่งนี้ตั้งแต่ ค.ศ. 1924 ในฐานะรัฐในอารักขา โดยอยู่ภายใต้เงื่อนไขที่คล้ายคลึงกับรัฐในอารักขาอื่น ๆ ของสหราชอาณาจักร และข้อกำหนดพิเศษที่บังคับใช้ขณะอยู่ภายใต้การปกครองของบริษัทเป็นอันยุติลง
แม้ว่าตอนที่อยู่ภายใต้สัมปทานของบริษัทแอฟริกาใต้ฯ นอร์เทิร์นโรดีเชียจะมีลักษณะเป็นอาณานิคมสัมปทานก็ตาม แต่สนธิสัญญาที่บริษัทแอฟริกาใต้ฯ ลงนามกับผู้ปกครองในท้องถิ่นและกฎหมายของบริเตน ทำให้นอร์เทิร์นโรดีเชียมีสถานะเป็นรัฐในอารักขา ดินแดนนี้ดึงดูดผู้ตั้งถิ่นฐานจากยุโรปได้ค่อนข้างน้อย แต่เมื่อพวกเขาเริ่มมีตัวแทนทางการเมือง พวกเขาก็เริ่มเรียกร้องให้อาณานิคมอยู่ภายใต้การปกครองของชาวผิวขาว ซึ่งเป็นชนกลุ่มน้อย ในฐานะอาณานิคมแยกต่างหาก หรือรวมตัวกับเซาเทิร์นโรดีเชียและอาจรวมนยาซาแลนด์เข้าไปด้วย แร่ธาตุอันมั่งคั่งของนอร์เทิร์นโรดีเชียทำให้นักการเมืองเซาเทิร์นโรดีเชียสนับสนุนให้มีการการควบรวมกันเป็นประเทศเดียว แต่รัฐบาลสหราชอาณาจักรสนับสนุนการรวมตัวอย่างหลวม ๆ มากกว่า ซึ่งจะรวมไปถึงนยาซาแลนด์ด้วย เพื่อปกป้องชาวแอฟริกาในนอร์เทิร์นโรดีเชียและนยาซาแลนด์จากกฎหมายเลือกปฎิบัติของเซาเทิร์นโรดีเชีย สหพันธรัฐโรดีเชียและนยาซาแลนด์ ซึ่งได้รับการจัดตั้งขึ้นใน ค.ศ. 1953 ถูกต่อต้านจากชาวแอฟริกา ซึ่งเป็นประชากรส่วนใหญ่อย่างรุนแรง และยังเร่งให้เกิดการเรียกร้องการปกครองโดยชาวแอฟริกา ด้วยแรงกดดันดังกล่าว นอร์เทิร์นโรดีเชียจึงได้รับเอกราช กลายเป็นประเทศแซมเบียในปัจจุบัน
ในทางภูมิศาสตร์ คำว่า "โรดีเชีย" หมายความถึงภูมิภาคที่โดยทั่วไปประกอบด้วยพื้นที่ที่ในปัจจุบันคือประเทศแซมเบียและประเทศซิมบับเว ตั้งแต่ ค.ศ. 1964 เป็นต้นไป ชื่อ "โรดีเชีย" จะหมายถึงเซาเทิร์นโรดีเชียในอดีตเท่านั้น